Kristian
Ivanov

# Planificador de l'observació

Des de &kde; SC 4.4, el treball GSoC d'en Prakash Mohan's ha sigut alliberat amb &kstars;. &kstars; ara disposa d'un impressionant planificador de l'observació per a planificar les vostres sessions d'observació. L'opció «Executa la sessió», us permetrà registrar informació sobre els objectes a mesura que els observeu. De manera alternativa, també podreu escriure un curt registre en el planificador de la sessió mateix. Vos desitgem molta diversió planificant les vostres observacions amb &kstars;!

Fins i tot podreu afegir algunes fotografies als objectes. La llista d'imatges és una llista de busca a Google. Per a afegir la imatge a un objecte tot el que heu de fer és prémer el botó Busca una imatge a la dreta i després trobar una imatge que vos agradi. Si no teniu una connexió a Internet, podeu obrir una imatge des del disc dur. Recordeu que les imatges que s'utilitzaran es retallaran a 600x600 píxels.

La primera manera de fer-ho és prement &Ctrl;2 o &Ctrl;L per a obrir la llista d'observació, després premeu el botó Afig objecte.

El botó Baixa totes les imatges realitza una busca de les imatges SDSS i mostra la imatge DSS si l'AR/Dec requerides estan fora de l'empremta SDSS.

Esta és una imatge SDSS d'una galàxia

Esta és una imatge DSS de la mateixa galàxia

El botó Suprimix totes les imatges fa el contrari. Elimina totes les imatges descarregades.

S'ha suprimit la imatge de la galàxia

Podeu afegir més objectes prement el botó Busca un objecte. S'obrirà l'eina Busca un objecte, la qual proporciona dos mètodes molt precisos per a l'ordenació dels elements, depenent de quins siguen els criteris que vulgueu utilitzar. Podeu filtrar la llista pel tipus d'objecte: Tots, Estreles, Sistema solar, Cúmuls (globular i obert), Nebuloses (gasosa i planetària), Galàxies, Cometes, Asteroides, Constel·lacions, Supernoves o Satèl·lits. També podeu filtrar la llista d'objectes pel seu nom. Introduïu el nom de l'objecte desitjat en el quadro de text Filtra per nom.

Dins de la finestra Planificador de l'observació veureu el giny Altitud en funció del temps (AltvsTime), el qual mostra com varia l'altitud d'un objecte seleccionat amb el temps.

A continuació del giny Altitud en funció del temps, hi ha un quadro de text en el qual podreu afegir les notes de l'observació per a l'objecte actual en el cel.

Cal tindre en compte que la llista de desitjos no és la planificació de la sessió. A la llista de desitjos podreu afegir objectes que voleu observar en algun moment. Des d'allà els podreu afegir a la planificació de la sessió.

Podeu veure la finestra emergent que apareixerà després de fer clic dret sobre un objecte.

Afegint objectes a la finestra Planificació de la sessió

Esta és la segona manera d'afegir objectes a la vostra planificació de l'observació, utilitzant l'Assistent de la llista d'observació. Només heu de prémer el quart botó al cantó superior esquerre de la finestra al planificador de l'observació.

Tot i ser diferent, esta manera és bàsicament la mateixa que la primera. Tot i que podria ser una mica més detallada. Ací podeu veure les mateixes categories d'objectes.

Podeu escollir on estan estos objectes al cel. Hi ha quatre opcions disponibles: «de tot el cel» (és l'opció predeterminada), «per constel·lació» i «en una regió» (rectangular o circular).

Podeu escollir la data per a l'observació i el lloc des d'on s'observarà.

Podeu escollir el llindar de magnitud per als objectes que es mostraran. En astronomia, magnitud absoluta (també coneguda com a magnitud visual absoluta quan es mesura a la banda fotomètrica V estàndard) mesura la lluentor intrínseca d'un objecte celeste.

Podeu guardar la vostra planificació de l'observació. I es guardarà amb l'extensió `.obslist`.

També podeu accedir a la QPAN (Què passa esta nit), la qual pot ser-vos de gran ajuda. Vos oferirà idees per a observar en una data, hora i lloc que especifiqueu utilitzant els botons de configuració al cantó superior dret de la finestra Què passa esta nit.

Una altra forma d'afegir objectes al vostre pla d'observació és emprar el botó Afig per lots recentment introduït, s'obrirà un quadro de text on podreu escriure molts objectes per a afegir-los al planificador d'observació. Qualsevol objecte que no estiga a la base de dades de &kstars; es resoldrà utilitzant la base de dades astronòmica SIMBAD (sempre que s'haja habilitat a la configuració) i s'afegirà a la base de dades. Tot el procés d'afegir objectes és lent i pot tardar un temps, i es pot veure el progrés a la barra d'estat. Qualsevol objecte que no es puga trobar es llistarà en un missatge d'error, de manera que pugueu identificar-lo i solucionar els errors. En general, açò pot ser perquè SIMBAD espera una forma diferent d'especificar l'objecte (&pex;, Sim 147 en lloc de Simeis 147). Esta característica nova permet arreplegar amb facilitat les dades d'observació des de llistes al web, &etc; i afegir-les al vostre flux de treball en &kstars;.

Este és l'aspecte de la finestra Executa la sessió. Es pot obrir prement &Ctrl;2. També s'hi pot veure una mica d'informació sobre l'objecte seleccionat i podeu afegir notes de l'observació.

Primera finestra Executa la sessió

En prémer el botó Pàgina següent s'accedirà a la segona pàgina de la planificació de la sessió. Ací podreu veure la informació no sobre el vostre objecte, sinó sobre el vostre equip.

Segona finestra Executa la sessió

En prémer el botó Objectiu següent es causarà que s'òbriga «Executa la sessió» a la primera finestra sobre l'objecte següent.