# Referència d'ordres

## Ordres del menú

### El menú Fitxer

&Ctrl;O Fitxer Obri una imatge...

  Obri una imatge a l'eina del visor FITS.

Fitxer Guarda la imatge del cel...

  Crea una imatge en el disc a partir de la vista actual.

&Ctrl;R Fitxer Executa un script...

  Executa l'script de &kstars; especificat.

Fitxer Assistent d'impressió...

  Inicia un assistent per a configurar la captura d'imatges d'objectes celestes utilitzant el telescopi i imprimir els resultats amb un bon aspecte per al seu ús posterior o catalogació.

&Ctrl;P Fitxer Imprimix...

  Envia el mapa celeste actual cap a la impressora (o a un fitxer &PostScript; o &PDF;).

&Ctrl;Q Fitxer Ix

  Ix de &kstars;.

### El menú Temps

&Ctrl;E Temps Establix el temps a ara

  Sincronitza el temps amb el rellotge del sistema.

&Ctrl;S Temps Establix la data i l'hora...

  Establix la data i l'hora.

< Temps Retrocedix un pas temporal

  Retrocedix un pas en el temps a la simulació de la carta estrel·lar de &kstars;. La duració del pas temporal es pot configurar després prement el botó > a la barra d'eines de &kstars;.

Temps Para el rellotge

  Determina si el temps transcorre o no.

> Temps Avança un pas temporal

  Avança un pas en el temps a la simulació de la carta estrel·lar de &kstars;. La duració del pas temporal es pot configurar després prement el botó > a la barra d'eines de &kstars;.

### El menú Apunta

Z Apunta Zenit

  Centra la vista sobre el punt de Zenit (just damunt).

N Apunta Nord

  Centra la vista sobre el punt Nord de l'horitzó.

E Apunta Est

  Centra la vista sobre el punt Est de l'horitzó.

S Apunta Sud

  Centra la vista sobre el punt Sud de l'horitzó.

W Apunta Oest

  Centra la vista sobre el punt Oest de l'horitzó.

&Ctrl;M Apunta Apunta manualment...

  Centra la vista sobre un punt específic en les coordenades celestes.

&Ctrl;F Apunta Busca un objecte...

  Localitza un objecte pel nom utilitzant la finestra Busca un objecte.

&Ctrl;T Apunta Para/Inicia el seguiment

  Activa i desactiva el seguiment. Durant el seguiment, la imatge romandrà centrada damunt de la posició actual o objecte.

### El menú Visualitza

&Ctrl;+ Visualitza Acosta

  Acosta la vista.

&Ctrl;- Visualitza Allunya

  Allunya la vista.

&Ctrl;Z Visualitza Zoom predeterminat

  Restaura la vista a les opcions predeterminades.

&Ctrl;&Maj;Z Visualitza Amplia a una mida angular...

  Amplia fins a l'angle del camp de visió especificat.

&Ctrl;&Maj;F Visualitza Mode de pantalla completa

  Canvia al mode de pantalla completa.

&Space; Visualitza Canvia a la vista de l'esfera celeste / Canvia a la vista horitzontal

  Canvia entre els sistemes de coordenades horitzontals i equatorials.

&Ctrl;&Maj;T Visualitza Mostra el terreny

  Canvia la visibilitat de la imatge del terreny.

Visualitza Projecció

  Un submenú que llista totes les projeccions.

  F5 Azimutal homologràfica de Lambert

    Canvia la vista de la carta estrel·lar a la projecció azimutal homologràfica de Lambert.

  F6 Azimutal equidistant

    Canvia la vista de la carta estrel·lar a la projecció azimutal equidistant.

  F7 Ortogràfica

    Canvia la vista de la carta estrel·lar a la projecció ortogràfica.

  F8 Cilíndrica equidistant

    Canvia la vista de la carta estrel·lar a la projecció cilíndrica equidistant.

  F9 Estereogràfica

    Canvia la vista de la carta estrel·lar a la projecció estereogràfica.

  F10 Gnomònica

    Canvia la vista de la carta estrel·lar a la projecció gnomònica.

Visualitza Totes les superposicions del cel de HiPS

  Un submenú que llista les superposicions del cel que hi ha habilitades. Seleccioneu l'element de menú Configuració HiPS... per a configurar les superposicions del cel de HiPS.

### El menú Eines

&Ctrl;&Maj;C Eines Calculadora

  Obri l'eina Calculadora astronòmica, la qual proveïx d'un complet accés a la majoria de funcions matemàtiques emprades per &kstars;.

Visualitza Dispositius

  Un submenú per a controlar els dispositius admesos.

  &Ctrl;P Llista l'equip...

    Permet definir les característiques dels vostres equips de registre de l'observació. La finestra Configura l'equip es dividix en quatre pestanyes: Telescopi, Ocular, Lent i Filtre. Podeu afegir un nou equip, completant les seues característiques i prement el botó Afig nou.... També pot guardar o eliminar un equip de la llista.

  &Ctrl;D Gestor de dispositius...

    Obri el gestor de dispositius, el qual us permet posar/traure controladors de dispositiu i connectar-vos amb servidors INDI remots.

  Controladors personalitzats...

    Un diàleg per a personalitzar els controladors.

  Quadro de control INDI...

    Obri el Quadro de control INDI, el qual us permet controlar totes les característiques admeses per un dispositiu.

Eines Calendari del cel

  Obri l'eina Calendari del cel, el qual permet planificar les observacions dels planetes del Sistema Solar, donant dades gràfiques sobre les postes i eixides d'estos objectes.

&Ctrl;A Eines Altitud en funció del temps

  Obri l'eina Altitud en funció del temps, la qual pot esbrinar les corbes representant l'altitud de qualsevol objecte com a una funció de temps. Açò és d'utilitat per a planejar les sessions d'observació.

&Ctrl;U Eines Què passa esta nit

  Obri l'eina Què passa esta nit, la qual ens presentarà un resum dels objectes que seran observables des del vostre emplaçament durant una data indicada.

&Ctrl;W Eines Què hi ha d'interessant...

  Obri l'eina Què hi ha d'interessant, la qual us permet estar informat sobre les observacions més interessants que es poden fer des de l'emplaçament actual utilitzant l'equip indicat.

&Ctrl;X Eines Simulador del sistema solar XPlanet

  Este element de menú només apareixerà si primer heu instal·lat el paquet opcional XPlanet.

&Ctrl;B Eines Constructor de scripts

  Obri l'eina Constructor de scripts, la qual proveïx d'una interfície gràfica d'usuari per a construir scripts de &DBus; amb &kstars;.

&Ctrl;Y Eines Sistema solar

  Obri l'eina Visor del sistema solar, el qual mostra una representació del sistema solar en la data actual de la simulació.

&Ctrl;K Eines Ekos

  Obri Ekos, una completa i potent eina per a l'astrofotografia. Amb Ekos, podreu alinear i guiar el telescopi, enfocar la seua CCD i capturar imatges emprant una interfície intuïtiva i fàcil.

&Ctrl;J Eines Llunes de Júpiter

  Obri l'eina Llunes de Júpiter, la qual mostra la posició de les quatre llunes més brillants de Júpiter en funció del temps.

Eines Indicadors

  Obri l'eina Gestor d'indicadors, la qual es pot utilitzar per a assignar indicadors de color i icones a determinades posicions en la carta estrel·lar.

### El menú Dades

&Ctrl;N Dades Descarrega dades noves...

  Obri el diàleg Obtín novetats candents per a descarregar dades addicionals per a &kstars;.

Dades Gestiona els catàlegs DSO

  Obri el diàleg Catàlegs DSO per a gestionar les bases de dades de &kstars;.

Dades Actualitzacions

  Este submenú es pot utilitzar per a actualitzar diverses dades dels objectes, elements particulars de les òrbites dels asteroides, cometes i satèl·lits, així com les últimes dades sobre les supernoves des d'Internet. Les dades es poden descarregar per al compte d'usuari actual. Si utilitzeu &kstars; des d'un compte diferent, haureu de descarregar-les per a cada compte per separat.

  De manera predeterminada, &kstars; intenta descarregar la llista de supernoves recents de manera automàtica. Podeu alternar este comportament utilitzant la pàgina Supernoves de la finestra de configuració de &kstars;.

### El menú Observació

&Ctrl;L Observació Planificador de l'observació

  Obri l'eina Planificador de l'observació.

&Ctrl;2 Observació Executa la planificació de la sessió...

  Obri l'assistent de planificació de la sessió o executa la sessió planificada.

Observació Angle horari de Polaris...

  Obri l'eina Angle horari de Polaris.

### El menú Configuració

Configuració Rètols informatius

  Un submenú que llista els rètols informatius diferents.

  Mostra els rètols informatius

    Mostra o oculta l'arbre dels rètols informatius:

    - Mostra el rètol del temps

    - Mostra el rètol de l'enfocament

    - Mostra el rètol de l'emplaçament

  Mostra el rètol del temps

    Mostra o oculta el rètol informatiu del temps. De manera predeterminada, el rètol informatiu del temps es troba a la part superior esquerra de la pantalla. Podeu canviar la seua posició mantenint premut el &BER; i arrossegant-lo a la nova posició.

  Mostra el rètol de l'enfocament

    Mostra o oculta el rètol informatiu de l'enfocament. De manera predeterminada, el rètol informatiu de l'enfocament es troba a la part superior dreta de la pantalla. Podeu canviar la seua posició mantenint premut el &BER; i arrossegant-lo a la nova posició.

  Mostra el rètol de l'emplaçament

    Mostra o oculta la informació del rètol de l'emplaçament. De manera predeterminada, el rètol informatiu de l'emplaçament es troba a la part inferior esquerra de la pantalla. Podeu canviar la seua posició mantenint premut el &BER; i arrossegant-lo a la nova posició.

Configuració Barres d'eines mostrades

  Un submenú que llista les barres d'eines diferents.

  Barra d'eines principal

    Mostra o oculta la barra d'eines principal. De manera predeterminada, la barra d'eines principal oferix dreceres útils per al control de la vista mapa celeste (&ead;, acosta i allunya) i també per al control del rellotge de &kstars;. Podeu iniciar/parar el rellotge, fer-lo avançar un pas cap enrere/avant en el temps i també podeu ajustar amb facilitat el pas temporal utilitzat pel rellotge de &kstars;. El pas temporal és la velocitat amb la qual fluïx el temps en la simulació. Per a ajustar el pas temporal, podeu utilitzar el botó de selecció de valors utilitzat per a establir les unitats de pas temporal i el botó de selecció de valors utilitzat per a fer augmentar/disminuir el valor del pas temporal. Utilitzant la barra d'eines principal podreu obrir ràpidament la finestra Busca un objecte, Establix la data i l'hora o Establix l'emplaçament geogràfic. La barra d'eines principal es pot configurar utilitzant l'element de menú Configuració Configura les barres d'eines....

  Barra d'eines de visualització

    Mostra o oculta la barra d'eines de visualització. Esta controla quins objectes es dibuixaran en el mapa celeste a &kstars; (estreles, objectes del cel profund, objectes del sistema solar, supernoves o satèl·lits), així com quina informació s'inclourà quant a les constel·lacions (línies de les constel·lacions, noms de les constel·lacions, art de les constel·lacions o límits de les constel·lacions). També proporciona icones de drecera per a: mostrar la via làctia (dibuixada amb un color gris fosc), mostrar la graella de coordenades equatorials i horitzontals, i mostrar el terra opac en color verd. Recordeu que quan l'horitzó està apagat, els efectes de la refracció es desactivaran temporalment. Esta barra d'eines es pot configurar emprant l'element de menú Configuració Configura les barres d'eines....

  Barres d'eines INDI

    Mostra o oculta la barra d'eines INDI. De manera predeterminada, esta conté cinc icones de drecera:

    - Alterna Ekos

    - Canvia el quadro de control INDI

    - Canvia el visor FITS

    - Canvia el sensor CDV

    - Canvia el bloqueig de centrar el telescopi

    La barra d'eines INDI es pot configurar amb l'element de menú Configuració Configura les barres d'eines....

  Barra d'eines del telescopi

    Mostra o oculta la barra d'eines del telescopi. De manera predeterminada, esta conté set icones de drecera:

    - Canvia el quadro de control de la muntura

    - Canvia el seguiment del telescopi

    - Orienta el telescopi a l'objecte enfocat

    - Sincronitza el telescopi amb l'objecte enfocat

    - Aparca el telescopi

    - Desaparca el telescopi

    - Interromp els moviments del telescopi

    La barra d'eines del telescopi es pot configurar amb l'element de menú Configuració Configura les barres d'eines....

  Barra d'eines de la cúpula

    Mostra o oculta la barra d'eines de la cúpula. De manera predeterminada, esta conté dues icones de drecera:

    - Aparca la cúpula

    - Desaparca la cúpula

    La barra d'eines de la cúpula es pot configurar amb l'element de menú Configuració Configura les barres d'eines....

Configuració Barra d'estat

  Un submenú que llista les barres d'estat diferents.

  Mostra la barra d'estat

    Mostra o oculta la barra d'estat. Es troba a la part inferior de la finestra de &kstars;.

  Mostra el camp Az/Alt

    Mostra o oculta les coordenades horitzontals del cursor del ratolí en la barra d'estat.

  Mostra el camp AR/Dec

    Mostra o oculta les coordenades equatorials del cursor del ratolí en la barra d'estat.

  Mostra el camp AR/Dec del J2000,0

    Mostra o oculta les coordenades J2000 equatorials del cursor del ratolí en la barra d'estat.

Configuració Temes

  Llista els elements de tema disponibles.

Configuració Esquemes de colors

  Este submenú conté tots els esquemes de colors definits: Clàssic, Carta estrel·lar, Visió nocturna i Nit de lluna nova. També hi podeu incloure els vostres esquemes de colors personalitzats. En seleccionar un element s'establirà este esquema de color.

Configuració Símbols de CDV

  Este submenú llista els símbols de camp de visió (CDV) disponibles. El símbol CDV es dibuixa al centre de la vista. El podeu escollir des de la llista de símbols predefinits (Prismàtics 7x35, Visor del punt roig, Un grau, HST WFPC2 o 30 m a 1,3 cm) marcant la seua casella de selecció específica o no utilitzar cap símbol desmarcant tots els elements de la llista de símbols. També podeu definir-ne un de propi (o modificar els existents) emprant l'element de menú Edita els símbols de CDV....

Configuració Horitzó artificial...

  Si seleccioneu este submenú, a continuació s'obrirà el Gestor de l'horitzó artificial. Este s'utilitza per a definir una o més regions en el mapa celeste que estan bloquejades a la vista des del vostre emplaçament actual (&ead;, arbres o edificis alts). La finestra es dividix en dues seccions: al costat esquerre hi ha la secció Regions, mentre que en el costat dret hi ha la secció Punts. Podeu afegir una nova regió prement el botó + (Afig una regió) o la podeu traure, seleccionant-la a la llista de regions i després prement el botó - (Elimina la regió). Per tal de dibuixar una regió, necessitareu definir una llista de punts que abastin l'àrea bloquejada. Podeu afegir un nou punt prement el botó + (Afig un punt) des de la secció Punts correctes. També podeu eliminar un punt ressaltat de la llista de punts o els podeu netejar tots. Hi ha dues maneres d'afegir un nou punt a una regió seleccionada: manualment introduint les coordenades del punt o seleccionant-lo en el mapa celeste i després fent clic al botó Punts seleccionats. Recordeu que cada punt és descrit per un conjunt de coordenades horitzontals: Az (azimut) i Alt (altitud). Si voleu modificar les coordenades d'un punt, només cal fer doble clic sobre el seu valor al quadro de text Az/Alt i escriure el nou valor. Els punts primer i últim hauran d'estar a l'horitzó. Els polígons hauran d'estar tancats per a ser considerats regions vàlides. El Gestor de l'horitzó artificial proporciona una manera fàcil de canviar el nom de les vostres regions. De manera predeterminada, les regions s'anomenen com: «Regió» a més d'un índex (&ead;, «Regió 1» o «Regió 2»). Per a canviar el nom d'una regió, només cal fer doble clic sobre el seu nom i després se vos convidarà a completar un nom nou per a la regió. També podeu controlar quines regions estaran activades o desactivades marcant-les en el mapa amb un simple clic a la casella de selecció al davant de cada regió. Una vegada hàgeu definit les vostres regions desitjades, ho podreu aplicar prement el botó Aplica. Si voleu utilitzar estes regions una altra vegada, en sessions d'astronomia posteriors, podeu guardar-los de manera que la pròxima vegada que obriu &kstars; estaran marcats automàticament al mapa celeste.

&Ctrl;1 Configuració Gestiona l'observador...

  Seleccionant-lo s'obrirà la finestra Gestiona els observadors, la qual permet registrar un nombre d'observadors que estan utilitzant &kstars; en este ordinador. Podeu afegir una nova entrada a la llista d'observadors, completant els camps obligatoris: Nom: i Cognom: i després prémer el botó + (Afig un observador). Recordeu que el camp Contacte: és opcional, &kstars; permet afegir un nou observador malgrat que el quadro de text Contacte: estiga buit. També podeu eliminar un observador de la llista utilitzant el botó - (Elimina l'observador).

&Ctrl;G Configuració Geogràfic...

  Selecciona un nou emplaçament geogràfic.

Configuració Configura les dreceres de teclat...

  Obriu la finestra Configura les dreceres, la qual permet modificar les dreceres de &kstars;. Podeu utilitzar l'esquema de dreceres predeterminat de &kstars; o definir el vostre propi esquema de dreceres. Per tal d'afegir una nova drecera personalitzada nova a una acció, cal fer clic al nom de l'acció i després prémer la casella de selecció Personalitzada:. Després, feu clic al botó al costat de la casella de selecció i introduïu la drecera que voleu utilitzar a &kstars;. També podeu eliminar una drecera prement el botó Elimina després de seleccionar una acció de la llista. &kstars; vos ajudarà a trobar una acció proporcionada per al seu mètode de busca. Simplement escriviu el nom de l'acció i la llista es reduirà a les seues millors coincidències. Per exemple, vos done un breu exemple de com utilitzar la característica Configura les dreceres a &kstars;:

  - En primer lloc, obriu la finestra Configura les dreceres des del menú Configuració.

  - Després seleccioneu l'acció per a la qual voleu afegir una drecera (&ead;, Horitzó artificial). Podeu utilitzar el mètode de busca proporcionat per &kstars;. Només heu d'escriure «art» en el quadro de text de la busca i la llista es reduirà a només quatre accions. L'horitzó artificial és la primera acció de la llista.

  - Ara que ja heu trobat l'acció desitjada, podeu afegir una drecera nova fent clic al seu nom. Després de fer clic al nom de l'acció, premeu la casella de selecció Personalitza. Hi ha un botó situat al costat que s'utilitza per a afegir dreceres noves. De manera predeterminada, si una acció no té una drecera personalitzada, s'assignarà l'etiqueta «Cap» a este botó. Feu clic sobre este botó i després afegiu la drecera personalitzada. Per exemple, per a l'Horitzó artificial, podeu utilitzar la drecera &Ctrl;+H. Manteniu premuda la tecla &Ctrl; i premeu la tecla H. La drecera es guardarà automàticament, per tant, la podreu utilitzar la pròxima vegada que obriu &kstars;.

Configuració Configura &kstars;...

  Modifica les opcions de la configuració.

Configuració Assistent d'iniciada...

  Mostra el diàleg Assistent d'inici. És la mateixa finestra que vàreu veure quan vau executar &kstars; per primera vegada. L'assistent d'iniciada de &kstars; vos ajudarà a configurar algunes opcions bàsiques, com ara el vostre emplaçament a la Terra. La primera pàgina de l'assistent d'iniciada és una pàgina de benvinguda, i si premeu el botó Següent, obtindreu la pàgina Escolliu l'emplaçament de casa vostra. Ací podeu seleccionar l'emplaçament d'inici exacte o una ciutat prop de l'emplaçament d'inici si la vostra ubicació exacta no es troba a la base de dades de ciutats de &kstars;. El fet de navegar per tota la llista no és gaire eficient i per tant, &kstars; proporciona un mètode fàcil d'ús per a la selecció de la ciutat desitjada en poc temps. Podeu filtrar la llista de ciutats amb el nom de la ciutat, província i país. En donar més detalls sobre el vostre emplaçament, la mida de la llista s'anirà reduint a només les millors coincidències. Quan ressalteu una ciutat a la llista de ciutats, els quadros Llargària: i Latitud: s'actualitzaran amb la informació exacta de l'emplaçament seleccionat. Quan premeu el botó Següent, obtindreu l'última pàgina de l'Assistent d'iniciada de &kstars;: la pàgina «Descarrega els fitxers de dades extres». Ací és possible baixar fitxers de dades opcionals a través d'Internet, per tal de millorar &kstars;, com ara les imatges dels objectes Messier, o un catàleg NGC/IC més complet. Premeu el botó Descarrega les dades extres per a continuar. Una vegada premut el botó Descarrega les dades extres, apareixerà la finestra Obtín les novetats candents. És l'instal·lador de complements de &kstars;, el qual vos ajudarà a gestionar la informació addicional que afegiu a &kstars;. En primer lloc, podeu triar com es mostra la llista de complements, prement el botó Mode de vista Detalls o Mode de vista Icones. També podeu ordenar la llista mitjançant diversos criteris com: el més nou, qualificació, els més descarregats o instal·lats. Açò es pot fer amb facilitat seleccionant una opció utilitzant el botó d'opció. També podeu fer busques utilitzant el quadro de text Busca:. Pel que fa a la llista de complements, podeu realitzar diverses accions seleccionant un complement de la llista: el podeu instal·lar o desinstal·lar amb el botó Instal·la / Desinstal·la, podeu obrir la finestra Detalls utilitzant el botó Detalls o podeu avaluar un complement, assignant una sèrie d'estreles d'or, fins a cinc estreles. Si voleu enviar un correu electrònic a l'autor d'un complement, podreu fer-ho fent clic a la seua adreça de correu electrònic. A continuació, l'aplicació predeterminada de correu electrònic vos guiarà a través del procés d'enviament. Una vegada gestionats els vostres complements de &kstars;, podreu tancar la finestra prement el botó Tanca. També podreu utilitzar després l'eina Descarrega els fitxers de dades extres, seleccionant Dades Descarrega les dades extres....

De manera addicional, &kstars; té la configuració comuna a &kde; i els elements del menú Configuració. Per a obtindre més informació, llegiu la secció sobre El menú Configuració en els Fonaments de &kde;.

### El menú Ajuda

&kstars; té la configuració comuna a &kde; i els elements del menú Ajuda. Per a obtindre més informació, llegiu la secció sobre El menú Ajuda en els Fonaments de &kde;.

### El menú emergent

El menú emergent que s'obri fent clic dret és sensible al context, el qual vol dir que és diferent depenent de l'objecte damunt del qual heu fet clic. Ací vos mostrem tots els elements possibles d'este menú, amb el tipus d'objecte [entre claudàtors].

[Tots]

  Identificació i informació ràpida: Les diverses línies de la part superior es dediquen al nom de l'objecte, el seu tipus i la constel·lació en què es troba. La magnitud es mostra amb el superíndex «m» si està disponible. Per a les estreles, el tipus espectral també es mostra ací. Per als objectes del cel profund, les dimensions, si es coneixen, es mostren en minuts d'arc (per exemple: 6'×3') i també es mostra el catàleg d'origen.

[Tots]

  A les següents tres línies es mostren les hores de l'eixida, posta i trànsit per a l'objecte sobre la data de simulació actual.

[Tots]

  Centra i seguix: Centra la imatge damunt d'este emplaçament i inicia el seguiment. Equival a fer doble clic.

[Tots]

  Afig un indicador...: Obri la finestra «Gestor dels indicadors» a &kstars;. Ací podreu gestionar els vostres indicadors i utilitzar algunes de les característiques de &kstars;. La finestra «Gestor dels indicadors» s'obrirà per a un objecte seleccionat, els quadros de text Ascensió recta i Declinació s'ompliran automàticament amb els valors de les coordenades de l'objecte seleccionat al mapa celeste. A més d'estos dos quadros de text, podeu establir l'Època, afegir un Indicador, establir el Color de l'indicador o fins i tot afegir una Icona. Per a afegir icones personalitzades, només cal afegir les imatges a ``qtpaths --paths GenericDataLocation`/kstars/`. Els noms de fitxer hauran de començar amb la paraula clau «flag» (etiqueta). Per exemple, el fitxer «flagSmall_red_cross.gif» es mostrarà com una xicoteta creu roja en el quadro combinat. Després de configurar la informació de l'indicador nou, el podreu afegir a la llista d'indicadors amb el botó Afig. També podeu canviar els detalls dels indicadors (&ead;, AR/Dec, etiqueta o icona) i després guardar-ho prement el botó Guarda els canvis. Utilitzant el gestor dels indicadors, podreu centrar amb facilitat un objecte al mapa o al telescopi, prement el botó Centra al mapa o Centra al telescopi. Per tal d'eliminar un valor de la llista, només haureu de seleccionar-lo i després prémer el botó Elimina. Els vostres indicadors es guardaran després de tancar la sessió actual i per tant els podreu veure cada vegada que utilitzeu &kstars;.

[Tots]

  Distància angular a...: Entra en el «mode de distàncies angulars». En este mode es dibuixa una línia de punts des del primer objecte de l'objectiu fins a la posició actual del ratolí. Quan feu clic amb el &BDR; sobre un segon objecte, este mostrarà a prop del segon la distància angular entre tots dos objectes. Podeu prémer la tecla &Esc; per a eixir del mode de distàncies angulars sense mesurar cap angle.

[Tots]

  Encadena les estreles d'ací a: us permetrà trobar un camí entre dos punts en el cel. Els salts entre estreles és una tècnica que utilitza les estreles brillants com una guia per a la busca d'objectes més febles. Així que si teniu una estrela brillant, la podreu utilitzar com a referència per a trobar un objecte més feble. A partir de l'estrela de referència, &kstars; trobarà un camí cap a la destinació, travessant una seqüència d'estreles/patrons d'estreles. L'objecte per al qual heu cridat l'eina Encadena les estreles d'ací a serà el vostre punt de partida. Quan establiu el punt de partida, apareixerà una línia de punts, els quals vos permetran decidir quin serà el vostre punt final. Heu de moure el cursor del ratolí cap a la posició de l'objecte de destinació i fer clic dret sobre seu. A continuació, apareixerà un diàleg, el qual requerirà que establiu CDV utilitzat per als salts entre estreles. Per a la selecció d'un CDV, cal fer una elecció des de la llista de valors del quadro combinat FOV. Els valors que podeu triar inclouen els valors CDV predeterminats (Prismàtics 7x35, Visor del punt roig, Un grau, HST WFPC2 i 30 m a 1,3 cm), a més dels vostres CDV personalitzats. Una vegada seleccionat CDV, &kstars; trobarà un camí. Per tant, el diàleg contindrà una llista dels objectes utilitzats en el traçat que encadena les estreles. Si &kstars; no aconseguix trobar un camí, mostrarà un diàleg d'error, el que vos donarà una vegada de mà. Una vegada finalitze l'algorisme que encadena les estreles, el diàleg contindrà una llista dels objectes utilitzats en el traçat que encadena les estreles. Per a cada objecte de la llista, podreu realitzar un conjunt d'accions: podeu demanar detalls utilitzant el botó Detalls, centrar l'objecte seleccionat al mapa utilitzant el botó Centra en el mapa o podeu anar a la següent estrela prement el botó Següent. Recordeu que quan es passe a la següent estrela, se centrarà automàticament en el mapa. A més, l'eina Encadena les estreles oferix adreces a les estreles encadenades per a tots els objectes de la llista.

[Tots]

  Detalls: Obri la finestra de detalls de l'objecte per a este objecte.

[Tots]

  Adjunta-hi una etiqueta: Adjunta una etiqueta de nom permanent a l'objecte. Si este ja en té una, dit element canviarà a Elimina etiqueta.

[Tots]

  Afig a la llista d'observacions desitjades: Afig l'objecte seleccionat a la llista de desitjos del Planificador de l'observació. Podeu veure la llista de desitjos, seleccionant l'element de menú Observació Planificador de l'observació. Si l'objecte ja es troba a la llista de desitjos per a observar, llavors este element esdevindrà Elimina l'etiqueta.

[Objectes del sistema solar]

  Afig una traça: Afig una traça a un objecte del sistema solar. Un rastre de l'estrela és la trajectòria contínua creada per l'estrela en el cel nocturn a causa de la rotació de la Terra. Si l'objecte ja té una traça, este element esdevindrà Elimina la traça.

[Tots]

  Simula la vista de l'ocular: La característica vista de l'ocular representa la vista a través de l'ocular dels diversos tipus de telescopis. En primer lloc, mostra un diàleg d'entrada, el qual vos demanarà que seleccioneu un de CDV visibles per a utilitzar-lo per a la vista ocular. L'usuari també té l'opció d'intentar determinar-lo a partir de la imatge (molt precís si la imatge conté metadades, en cas contrari serà aleatori). Una vegada establiu CDV, es mostrarà la finestra «Camp de visió de l'ocular». Podeu fer girar la vista amb facilitat utilitzant el control lliscant «Rotació». També la podeu capgirar i invertir per tal d'ajudar a fer que coincidisca amb la d'un telescopi/càmera. L'eina «Vista de l'ocular» pot ajudar a localitzar molts objectes amb facilitat, en lloc d'intentar treballar amb posicions relatives i orientacions relatives. Este és un avantatge important, especialment quan feu salts entre estreles. Recordeu que per a obtindre millors resultats, el temps haurà d'estar sincronitzat amb el temps de &kstars;, i &kstars; haurà d'estar en el mode de coordenades horitzontals.

[Objectes del sistema solar]

  Recursos d'imatge: oferix una llista d'enllaços a imatges per a l'objecte del sistema solar. Les imatges es mostraran a l'eina del visor d'imatges de &kstars;. L'eina del visor d'imatges permet invertir els colors i guardar la imatge a l'ordinador.

[Objectes del sistema solar]

  Recursos d'informació: oferix una llista d'enllaços a documentació per a l'objecte del sistema solar. Els enllaços s'obriran en el navegador predeterminat.

[Tots els objectes sense els del Sistema solar]

  Mostra la imatge SDSS: baixa una imatge SDSS (Sloan Digital Sky Survey -Sloan, estudi digital del cel-) de l'objecte des d'Internet, i la mostra a l'eina visor d'imatges.

[Tots els objectes sense els del Sistema solar]

  Mostra la imatge DSS: baixa una imatge DSS (Digitized Sky Survey -estudi digitalitzat del cel-) de l'objecte des d'Internet, i la mostra a l'eina visor d'imatges.

## Ordres del teclat

### Tecles de navegació

Tecles de cursor

  Utilitzeu les tecles de cursor per a desplaçar la imatge. Si manteniu premuda la tecla &Maj; la velocitat de desplaçament serà duplicada.

+ / -

  Acosta/Allunya.

&Ctrl;Z

  Restaura la vista a les opcions predeterminades.

&Ctrl;&Maj;Z

  Amplia fins a l'angle del camp de visió especificat.

0–9

  Centra la vista sobre un cos major del sistema solar:

  - 0: El sol

  - 1: Mercuri

  - 2: Venus

  - 3: La lluna

  - 4: Mart

  - 5: Júpiter

  - 6: Saturn

  - 7: Urà

  - 8: Neptú

  - 9: Plutó

Z

  Centra la vista al punt de Zenit (just damunt).

N

  Centra la vista sobre el punt Nord de l'horitzó.

E

  Centra la vista sobre el punt Est de l'horitzó.

S

  Centra la vista sobre el punt Sud de l'horitzó.

W

  Centra la vista sobre el punt Oest de l'horitzó.

&Ctrl;T

  Comença o para el mode de seguiment.

<

  Fa avançar el rellotge de simulació en retrocés un pas temporal.

>

  Fa avançar el rellotge de simulació en avançada un pas temporal.

### Dreceres del menú

&Ctrl;N

  Descarrega dades extres.

&Ctrl;O

  Obri una imatge FITS en l'editor FITS.

&Ctrl;I

  Exporta la imatge del cel a un fitxer.

&Ctrl;L

  Executa un Planificador de l'observació de &kstars;.

&Ctrl;R

  Executa un script de &DBus; de &kstars;.

&Ctrl;P

  Imprimix el mapa celeste actual.

&Ctrl;Q

  Ix de &kstars;.

&Ctrl;E

  Sincronitza el rellotge de simulació amb l'hora actual del sistema.

&Ctrl;S

  Establix el rellotge de simulació a una data i hora específiques.

&Ctrl;&Maj;F

  Canvia al mode de pantalla completa.

&Ctrl;0

  Definix les característiques de l'equip (telescopi, ocular, lent i filtre) per als registres de l'observació.

&Ctrl;1

  Afig un nou element observador als vostres registres de l'observació.

&Space;

  Canvia entre els sistemes de coordenades horitzontals i equatorials.

F1

  Obri el Manual de &kstars;.

F5

  Canvia la vista de la carta estrel·lar a la projecció azimutal homologràfica de Lambert.

F6

  Canvia la vista de la carta estrel·lar a la projecció azimutal equidistant.

F7

  Canvia la vista de la carta estrel·lar a la projecció ortogràfica.

F8

  Canvia la vista de la carta estrel·lar a la projecció cilíndrica equidistant.

F9

  Canvia la vista de la carta estrel·lar a la projecció estereogràfica.

F10

  Canvia la vista de la carta estrel·lar a la projecció gnomònica.

### Accions per a l'objecte seleccionat

Cadascuna de les següents pulsacions realitza una acció sobre l'objecte seleccionat. Este serà l'últim objecte sobre el qual s'ha fet clic (identificat en la barra d'estat). De manera alternativa, si manteniu premuda la tecla &Maj;, l'acció serà efectiva sobre l'objecte centrat.

C

  Centra i seguix l'objecte seleccionat.

D

  Obri la finestra de detalls per a l'objecte seleccionat.

L

  Mostra o oculta l'etiqueta de nom per a l'objecte seleccionat.

O

  Afig l'objecte seleccionat a la llista d'observació.

P

  Obri el menú emergent de l'objecte seleccionat.

T

  Mostra o oculta un seguiment sobre l'objecte seleccionat (tan sols per a cossos del sistema solar).

### Dreceres d'eines

&Ctrl;F

  Obri la finestra Busca un objecte, a on podreu especificar un objecte celeste a centrar.

&Ctrl;M

  Obri l'eina Establix manualment les coordenades, per a especificar les coordenades AR/Dec o Az/Alt sobre les quals centrar la vista. L'eina predetermina l'època J2000 per a l'AR/Dec.

[

  Comença la mesura d'una distància angular a la posició actual del cursor del ratolí. La distància angular entre els punts inicial i final es mostrarà al punt final.

&Ctrl;G

  Obri la finestra Establix l'emplaçament geogràfic.

&Ctrl;C

  Obri la Calculadora astronòmica.

&Ctrl;A

  Obri l'eina Altitud en funció del temps.

&Ctrl;U

  Obri l'eina Què passa esta nit.

&Ctrl;W

  Obri l'eina «Què hi ha d'interessant».

&Ctrl;B

  Obri l'eina Constructor de scripts.

&Ctrl;Y

  Obri el Visor del sistema solar.

&Ctrl;J

  Obri l'eina Llunes de Júpiter.

## Ordres del ratolí

En moure el ratolí

  Les coordenades celestes (Az/Alt, AR/Dec i J2000.0 AR/Dec) del cursor del ratolí s'actualitzen a la barra d'estat. La barra d'estat es troba al cantó inferior dret de la pantalla. La barra d'estat es pot personalitzar seleccionant el submenú Configuració Barra d'estat. Ací podreu triar quins sistemes de coordenades mostrarà &kstars; a la barra d'estat. A més, pot amagar la barra d'estat desactivant la casella de selecció Mostra la barra d'estat.

En «mantindre quiet» el ratolí

  Apareix una etiqueta temporal de nom al costat de l'objecte sobre el qual resta el cursor del ratolí.

Clic esquerre

  L'objecte sobre el qual es fa clic, serà identificat en la barra d'estat.

Fer doble clic

  Centra i seguix sobre l'emplaçament o objecte clicat. El fet de fer doble clic damunt d'un rètol informatiu l'«ombrejarà» revelant/ocultant informació extra.

Clic dret

  Obri el menú emergent per a l'emplaçament o objecte sobre el qual resta el cursor del ratolí.

Moure la roda del ratolí

  Acosta o allunya la vista. Si no disposeu de roda al ratolí, podreu recrear esta característica mantenint premut el &BMR; i arrossegant verticalment.

Fes clic i arrossega

  Arrossega el mapa celeste

    Fa un panorama de la vista, seguint el moviment de l'arrossegament.

  &Ctrl;+arrossega el mapa celeste

    Definix un rectangle en el mapa. Quan es deixa anar el botó del ratolí, la vista és ampliada dintre del camp seleccionat per a emparellar el camp de visió als límits del rectangle.

  Arrossega un rètol informatiu

    Es torna a ubicar de nou en el mapa al rètol informatiu. Els rètols informatius s'«apegaran» a les vores de la finestra, de manera que romanguen sobre la vora quan la finestra siga amidada.