# Assistent del perfil

L'assistent del perfil és una eina pràctica per a configurar el vostre equip per primera vegada. Hauria d'aparéixer automàticament la primera vegada que executeu &kstars;. Seguiu les instruccions guiades per a configurar el vostre primer perfil d'equip.

Pàgina de benvinguda
  Benvinguda a l'assistent del perfil
  Benvinguda a l'assistent del perfil

  La primera pantalla de benvinguda conté alguns enllaços per a aprendre més sobre Ekos i INDI. Feu clic a Següent per a continuar.

Pàgina de l'emplaçament de l'equip

  A continuació, es mostrarà la pàgina de l'emplaçament de l'equip. La vostra selecció dependrà d'on està connectat el vostre equip:

  - L'equip està connectat a este dispositiu: Seleccioneu esta opció si Ekos s'està executant al vostre StellarMate (a través de HDMI o VNC), ordinador amb &Windows;, &Linux; o &MacOS;.

  - L'equip està connectat a un dispositiu remot: Seleccioneu esta opció si Ekos s'està executant al vostre ordinador amb &Windows;, &Linux; o &MacOS;, i este està connectat a un ordinador remot.

  - L'equip està connectat a StellarMate: Seleccioneu esta opció si Ekos s'està executant al vostre ordinador amb &Windows;, &Linux; o &MacOS;, i este està connectat a StellarMate.

  Pàgina de l'emplaçament de l'equip
  Pàgina de l'emplaçament de l'equip

  Feu clic a Següent per a continuar.

Pàgina de la connexió remota

  Si seleccioneu la 2a opció en l'últim pas, es mostrarà la pàgina de connexió remota, ací introduireu el nom de l'amfitrió o l'adreça IP de la unitat de StellarMate. Podeu obtindre el nom de l'amfitrió des de l'aplicació mòbil de StellarMate. De manera alternativa, podeu construir el nom de l'amfitrió des de «StellarMate HotSpot SSID». Hauríeu de veure el SSID quan busqueu xarxes Wi-Fi properes. Per exemple, suposem que el SSID és stellarmate. El nom de l'amfitrió haurà de ser stellarmate.local. És a dir, si elimineu el guió baix i afegiu .local, obtindreu el nom de l'amfitrió. Sempre podeu utilitzar l'aplicació StellarMate per a canviar la unitat predeterminada de l'amfitrió al nom que trieu.

  Pàgina remota de l'assistent del perfil
  Pàgina remota de l'assistent del perfil

  Per a la pregunta del gestor INDI, seleccioneu sempre Sí, per a fer que el gestor web de StellarMate s'execute de manera predeterminada a la unitat. Feu clic a Següent per a continuar.

Pàgina de creació del perfil

  Ara podeu anomenar el perfil de l'equip. A continuació, seleccioneu l'aplicació de guia a utilitzar. El Sistema de guiatge intern és l'única selecció oficial a StellarMate. Podeu optar per seleccionar PHD2/LinGuider, però els detalls queden fora de l'àmbit d'esta documentació. Si voleu serveis addicionals, marqueu els que voleu executar.

  La pàgina final de l'assistent del perfil
  La pàgina final de l'assistent del perfil

A l'exemple anterior, seleccionem controladors d'astrometria remota, WatchDog i SkySafari. Les explicacions detallades per a cadascuna d'elles es proporcionen a la informació de l'eina quan es passa per damunt amb el punter del ratolí. Una vegada fet, feu clic al botó Crea un perfil. Ara hauríeu de veure l'editor de perfils.