Jason
Harris

# Temps universal

L'hora dels nostres rellotges essencialment és una mesura de l'actual posició del Sol en el cel, la qual és diferent per a llocs diferents en longituds diferents, a causa que la Terra és rodona (vegeu zones horàries).

No obstant açò, a vegades és necessari definir una hora global, una que siga la mateixa a tots els llocs de la Terra. Una forma de fer-ho és escollir un lloc de la Terra i adoptar la seua hora local com a temps universal, abreujadament TU. (El nom és una mica confús, atés que temps universal no té res a veure amb l'univers. Segurament és més correcte dir temps global).

L'emplaçament geogràfic escollit per a representar el temps universal és Greenwich, a Anglaterra. L'elecció és arbitrària i històrica. El temps universal es convertí en un concepte important quan els vaixells europeus començaven a navegar per mar obert, molt lluny de les costes. El navegant podia determinar la llargària en la qual es trobava el vaixell comparant l'hora local (mesurat en funció de la posició del Sol) amb la de l'hora del port d'origen (mantinguda per un rellotge de precisió a bord del vaixell). A Greenwich hi havia l'Observatori Real anglés (England's Royal Observatory), el qual s'encarregava de mantindre l'hora amb una gran precisió, de manera que els vaixells del port podien tornar a calibrar els seus rellotges a bord abans de fer-se a la mar.

Exercici:

Establir l'emplaçament geogràfic a Greenwich, Anglaterra utilitzant la finestra Establix l'emplaçament (&Ctrl;G). Observeu que l'hora local (TL) i el temps universal (TU) ara són el mateix.

Bibliografia: La història que envolta a la construcció del primer rellotge prou precís i estable per a poder utilitzar-lo en els vaixells i per a mantindre el temps universal, és fascinant, i està molt ben arreplegada en el llibre Longitude, per en Dava Sobel.